วันนี้ทองตลาดลอนดอนหยุด Gold Futures หมดอายุ Series Q10 ทำอย่างไรดี
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

...นพ.กฤชรัตน์ หิรัญยศิริ
Gold Futures Series Q10 ซึ่งจะหมดอายุในวันนี้ โดยปกติตลาดจะใช้การคำนวณโดยอิงตาม London AM Fixing เป็นราคา Final Settlement Price แต่เนื่องจากตลาดลอนดอนวันนี้หยุด ตลาดจึงได้เปลี่ยนแปลง Settlement Price มายึดที่ราคาปิดของตลาด TOCOM ตาม Gold Futures ที่มีปริมาณการซื้อขายสูงสุดแทน และจะมีการคำนวณในส่วนที่แตกต่างไปจากราคา Spot ย้อนกลับมา นั่นหมายความว่า เราจะพอทราบราคา Settlement Price ประมาณการคร่าวๆ ในเวลาเมืองไทยประมาณ 11.30 น. โดยประมาณ สิ่งที่ผมเองอยากจะแนะนำนักลงทุนก็คือ ท่านที่มีสถานะใน Gold Futures Series Q10 ถ้าต้องการซื้อขาย ควรที่จะซื้อหรือขายในช่วงก่อนเวลา 11.30 น. ตามเวลาในไทย ถ้าหลังจากเวลา 11.30 น. ไปแล้ว การซื้อขาย Gold Futures Series Q10 ท่านควรจะสอบถาม Marketing ที่ดูแลของท่าน เพื่อจะได้ทราบประมาณการคร่าวๆ ของราคา Settlement Price ซึ่งจะได้ไม่เกิดการได้เปรียบและเสียเปรียบในการซื้อขาย รวมทั้ง Marketing Gold Futures ในทุกๆ Broker ก็ควรที่จะตื่นตัว และพอที่จะทราบโดยการคำนวณเองคร่าวๆ ตามสูตรที่ TFEX ให้มาแล้ว อย่างไรก็ดี คงจะเป็นราคาเพียงประมาณการ เนื่องจากราคาที่แน่นอนคงจะออกมาในช่วงสายๆ ดังนั้น ผมเองเป็นห่วงนักลงทุนที่ยังถือครองสถานะ Gold Futures Series Q10 และต้องการซื้อขายหลังจากเวลา 11.30 น. ของวันจันทร์ที่ 30 ส.ค. 2553 ควรที่จะตรวจสอบราคาจาก Marketing ของท่านให้ดีก่อน จะได้ไม่มีการได้เปรียบและเสียเปรียบในเรื่องของราคาซื้อขาย เนื่องจาก Settlement Price จะพอทราบคร่าวๆ ในเวลาประมาณ 11.30 น. ซึ่งทางที่ดีที่สุดจึงแนะนำให้นักลงทุนที่ต้องการปิดสถานะ ควรจะกระทำให้เสร็จก่อน 11.30 น. จะเป็นสิ่งที่ดีที่สุดและชัดเจน
วิเคราะห์ทางเทคนิค
ราคาทองคำตลาดนิวยอร์ก ปิดตลาด Comex ที่ระดับ 1,238 เหรียญสหรัฐ โดยในสัปดาห์ที่ผ่านมา ช่วงต้นสัปดาห์ราคาทองคำยังมีการปรับฐานต่อเนื่องลงไปทำจุดต่ำสุดที่ระดับ 1,212 เหรียญสหรัฐ และดีดกลับขึ้นมา ขึ้นไปทดสอบสูงสุดที่ระดับ 1,243 เหรียญสหรัฐ สำหรับค่าเงินบาทเองยังปรับตัวแข็งค่าต่อเนื่องในสัปดาห์ที่ผ่านมา ยังมีค่าแข็งขึ้นกว่า 30 สตางค์ ณ ขณะนี้ ค่าเงินบาทประมาณ 31.32 บาทต่อเหรียญสหรัฐ โดยที่ค่าเงินบาทเองได้รับอิทธิพลจากการที่มีเงินทุนไหลเข้ามาอย่างมาก ทั้งลงทุนในตลาดหุ้นไทย และทำให้ขึ้นไปที่ระดับ 900 จุด ซึ่งก็ต้องระวังการเข้าออกรวดเร็วของต่างชาติ และตัวนี้ก็กดดันให้ค่าเงินบาทแข็งค่าขึ้นอย่างรวดเร็วในช่วง 3 สัปดาห์ที่ผ่านมา จึงเป็นตัวกดดันราคาทองคำในไทย ดูจะไปไหนไม่ค่อยได้ไกล ซึ่งทรงตัวอยู่ระดับ 18,250 บาท และ 18,400 บาท คือราคาทองคำแท่ง ถ้าวิเคราะห์แยกจะเห็นได้ว่าทิศทางราคาทองคำในรูปของ US Dollar ต่อ Ounce ยังเป็นขาขึ้นต่อเนื่อง โดยผ่านการปรับฐานเมื่อต้นสัปดาห์ไปแล้ว หากสัปดาห์นี้ยืนเหนือระดับ 1,230 เหรียญสหรัฐได้ ก็น่าจะสามารถปรับตัวขึ้นต่อเนื่องได้ อย่างไรก็ดี ความเร็วของการขึ้นของทองคำในช่วงนี้ หรือในช่วงสั้นๆ ประมาณ 78 วันที่ผ่านมา ดูจะมีปริมาณพอๆ กับการแข็งค่าของเงินบาท จึงทำให้ราคาทองคำในรูปของเงินบาทยังไม่สามารถทำจุดสูงสุดใหม่ได้ โดยที่ราคาทองคำไทยมีจุดสูงสุดเดิมที่ระดับ 19,300 บาท ซึ่งดูว่าจะไปทดสอบจุดนี้ได้ยากขึ้น มองว่าโอกาสที่จะขึ้นไปที่ระดับ 19,300 บาท ซึ่งเป็นจุดสูดสุดเดิม คำนวณได้ว่าราคาทองคำต่างประเทศต้องสูงขึ้นจากจุดนี้อีกประมาณ 70 เหรียญสหรัฐ หมายความว่าราคาทองคำต่างประเทศต้องมายืนอยู่ที่ระดับ 1,310 เหรียญสหรัฐต่อออนซ์ จึงจะเห็นราคาทองคำไทยที่ระดับ 19,300 บาท ราคาทองคำมีแนวต้านถัดไปที่ระดับ 1,250 เหรียญสหรัฐ ซึ่งถ้า Break Out ก็จะสามารถขึ้นไปทดสอบจุดสูงสุดเดิมที่ระดับ 1,265 เหรียญสหรัฐ ในขณะที่แนวรับสำคัญอยู่ที่ระดับ 1,230 เหรียญสหรัฐ และ 1,220 เหรียญสหรัฐ ตามลำดับ ทองคำในรูปของค่าเงินบาท ผมเองยังเชื่อว่าเป็นทิศทางขาขึ้น ยังมี Slope Up ในการขึ้นค่อนข้างช้าลง เนื่องจากค่าเงินบาทที่กดดันอยู่ตลอดเวลา
ขอให้โชคดีในการลงทุน และวิเคราะห์ในส่วนของการได้ในเชิงเทคนิคของ US Dollar เทียบกับการแข็งค่าในเชิงของเงินบาทที่มากดดันราคาทองคำด้วย และอย่าลืมระมัดระวังว่าราคา Gold Futures Series Q10 จะหมดอายุในวันจันทร์ที่ 30 ส.ค.นี้ ตามที่ได้เขียนแนะนำแล้วข้างต้น มีปัญหาสงสัยสอบถามได้ที่ Call Center 022226222 และ MTS Gold Academy ในเรื่องของการซื้อขายในเชิง Arbitrage ด้วย พบกันใหม่ในสัปดาห์หน้า